รักษาความสะอาด สังเกตสัญญาณของการติดเชื้อ ทำความสะอาดเป็นประจำ
ในช่วงที่แผลกำลังฟื้นฟู พยายามหลีกเลี่ยงการจับรูเจาะหูนอกเหนือจากการทำความสะอาด เนื่องจากการหมุนหรือบิดต่างหูอาจทำให้รูเจาะหูเกิดการติดเชื้อได้ นอกจากนี้คุณควรสัมผัสรูเจาะหูด้วยมือที่เพิ่งล้างสะอาดเท่านั้น เพื่อป้องกันการติดเชื้อ คุณควรแน่ใจว่าเสื้อผ้าและชุดเครื่องนอนที่ใช้นั้นสะอาดมากพอ ในช่วงที่แผลกำลังฟื้นฟู เสื้อผ้าที่อาจสัมผัสถูกหูของคุณ (เช่น ฮู้ดของเสื้อกันหนาว) ควรนำไปซักให้สะอาดทุกครั้งหลังการสวมใส่ในแต่ละโอกาส รวมถึงซักชุดเครื่องนอน (โดยเฉพาะอย่างยิ่งปลอกหมอน) ให้เรียบร้อยอย่างน้อยสัปดาห์ละครั้ง หลีกเลี่ยงการใช้แอลกอฮอล์หรือเปอร์ออกไซด์ที่บริเวณรอบๆ รูเจาะหู เนื่องจากสารเคมีเหล่านี้อาจทำให้ผิวหนังแห้งเป็นพิเศษและได้รับความเสียหายได้ รวมถึงงดใช้สบู่ต้านเชื้อแบคทีเรียและสบู่เพิ่มความชุ่มชื้นที่อาจทิ้งคราบที่ล้างออกไม่หมดจนทำให้รูเจาะหูเกิดการติดเชื้อหรือใช้เวลานานยิ่งขึ้นในการฟื้นฟู ผิวหนังรอบๆ รูเจาะหูจะมีรอยแดงเกิดขึ้นเป็นเรื่องปกติในช่วงวันแรกๆ หลังการเจาะหู แต่หากรอยแดงยังคงไม่หายดีหลังผ่านไปแล้ว 3-4 วัน นี่อาจเป็นสัญญาณเตือนของการติดเชื้อได้ รวมถึงสีของผิวหนังรอบๆ รูเจาะหูที่ผิดปกติ (เช่น สีออกเหลืองๆ) ก็อาจเป็นอีกหนึ่งสัญญาณเตือนของการติดเชื้อเช่นเดียวกัน ลองสังเกตสีของผิวหนังบริเวณรูเจาะหูวันละ 2 ครั้งในกระจกโดยเฉพาะอย่างยิ่งก่อนเริ่มทำความสะอาดรูเจาะหู ในช่วงที่แผลกำลังฟื้นฟู อาจมีของเหลวสีขาวไหลออกจากรูเจาะหูเล็กน้อยเป็นเรื่องปกติ แต่หากคุณสังเกตเห็นน้ำหนองสีออกเหลืองหรือเขียว แสดงว่ารูเจาะหูของคุณอาจกำลังเกิดการติดเชื้อได้ อย่าลืมสังเกตดูว่ามีน้ำหนองไหลออกจากรูเจาะหูหรือไม่ก่อนเริ่มทำความสะอาดรูเจาะหู ไม่เช่นนั้นร่องรอยของของเหลวที่ไหลออกมาอาจถูกชะล้างออกไปจนหมดได้ เลือดที่ไหลออกจากรูเจาะรูไม่หยุดเป็นอาการที่ผิดปกติและอาจเป็นสาเหตุของอาการรุนแรงต่างๆ เช่นเดียวกับอาการบวมที่ยังคงไม่ยุบลงหลังผ่านไปแล้ว 3-4 วันก็อาจเป็นอีกหนึ่งสัญญาณเตือนของการติดเชื้อที่เกิดขึ้น คุณจึงควรหมั่นสังเกตดูรูเจาะหูของคุณเป็นประจำทุกวัน หากคุณสังเกตเห็นสัญญาณของการติดเชื้อแบคทีเรียที่รูเจาะหูของคุณ ควรโทรปรึกษาหรือไปพบแพทย์โดยทันที โดยแพทย์ของคุณอาจสั่งจ่ายยาปฏิชีวนะหรือยาทาต้านเชื้อแบคทีเรียเพื่อรักษาอาการติดเชื้อที่เกิดขึ้น เพราะหากคุณปล่อยทิ้งไว้โดยไม่ทำการรักษาใดๆ อาการติดเชื้ออาจรุนแรงขึ้นจนนำไปสู่การเกิดฝีที่รูเจาะหูได้ ซึ่งโดยส่วนใหญ่มักต้องรักษาด้วยการผ่าตัดจนอาจส่งผลให้หูของคุณมีรูปทรงที่ผิดไปจากเดิม หมั่นล้างมือให้สะอาดอยู่เสมอด้วยสบู่ต้านเชื้อแบคทีเรียก่อนสัมผัสรูเจาะหูเพื่อป้องกันไม่ให้เชื้อแบคทีเรียหรือเชื้อโรคอื่นๆ เข้าสู่ร่างกาย ละลายเกลือทะเล ¼ ช้อนชาในน้ำอุ่นปริมาณ 1 ถ้วยวางไข่ นำบริเวณของหูที่เจาะจุ่มแช่ในน้ำเกลือนาน 2-3 นาทีแล้วจึงล้างออกด้วยน้ำสะอาด เช็ดทำความสะอาดคราบสะเก็ดที่ก่อตัวขึ้นรอบรูเจาะหูออกให้หมดจด โดยใช้ผ้าก๊อซชุบน้ำแตะเบาๆ เพื่อเช็ดคราบสะเก็ดออก แต่หากคราบสะเก็ดไม่สามารถหลุดออกได้อย่างง่ายดาย ให้ปล่อยทิ้งไว้โดยไม่จำเป็นต้องถูแรงๆ เพื่อให้หลุดออก หลีกเลี่ยงการใช้สำลีก้อนหรือคอตตอนบัดในการเช็ดทำความสะอาดรูเจาะหูเพื่อไม่ให้ขุยจากสำลีติดที่ผิวรวมถึงป้องกันไม่ให้สำลีเกี่ยวถูกต่างหูจนหูของคุณได้รับบาดเจ็บ ใช้กระดาษอเนกประสงค์ซับเบาๆ ตรงบริเวณที่เจาะหู หลีกเลี่ยงการใช้ผ้าขนหนูที่ใช้ร่วมกับผู้อื่นเพื่อป้องกันไม่ให้เชื้อแบคทีเรียแพร่กระจายสู่รูเจาะหูจนก่อให้เกิดการติดเชื้อได้ รวมถึงหลีกเลี่ยงการถูแรงๆ เพื่อไม่ให้เกิดระคายเคืองขึ้นในช่วงที่แผลกำลังฟื้นฟู
หลีกเลี่ยงการจับรูเจาะหู. ซักเสื้อผ้าและชุดเครื่องนอนให้สะอาด. งดใช้สารเคมีที่รุนแรงบริเวณรูเจาะหู. สังเกตสีของผิวหนังบริเวณรูเจาะหู. สังเกตดูว่ามีน้ำหนองหรือไม่. สังเกตดูว่ามีเลือดออกหรืออาการบวมหรือไม่. ปรึกษาแพทย์หากมีสัญญาณของการติดเชื้อใดๆ เกิดขึ้น. ล้างมือให้สะอาด. จุ่มแช่ในน้ำเกลือ. ขจัดคราบสะเก็ดอย่างเบามือ. เช็ดให้แห้ง.
https://www.wikihow.com/Clean-a-Cartilage-Piercing https://www.wikihow.com/Clean-a-Cartilage-Piercing https://www.wikihow.com/Clean-a-Cartilage-Piercing
Keeping the Piercing Clean Checking the Piercing for Infection Cleaning the Piercing Regularly